TVIRTINU:

LSOK nacionalinių programų direktorė Daiva Dabrilienė

2023-05-26

****

**LIETUVOS SPECIALIOSIOS OLIMPIADOS KOMITETO**

**BOČIOS DVEJETŲ ČEMPIONATO**

**N U O S T A T A I**

**ČEMPIONATO TIKSLAS IR UŽDAVINIAI**

* sudominti sutrikusio intelekto asmenis bočia, kaip sporto šaka, stiprinančia sveikatą.
* sudaryti sąlygas atletams bendrauti, varžytis ir pagal savo galimybes siekti sportinių rezultatų;
* siekti sveikatos funkcijų atstatymo kūno kultūros ir sporto priemonėmis;
* propaguoti sveiką gyvenseną.

**ČEMPIONATO ORGANIZAVIMAS**

LSOK bočios čempionatą vykdo Lietuvos specialiosios olimpiados komitetas ir Kauno Jono Laužiko mokykla.

**ČEMPIONATO VYKDYMO LAIKAS IR VIETA**

Čempionatas vyks 2023 m. birželio 7 d. Kaune, Kauno Jono Laužiko mokyklos aikštyne. Adresas: Kaunas, Tunelio 41.

Čempionatas pradedamas vykdyti 10 val. Komandų registracija nuo 9.30 val.

**ČEMPIONATO DALYVIAI IR VYKDYMO SĄLYGOS**

* Į čempionatą yra kviečiami dalyvauti įvairių negalių ir amžiaus žmonės.
* Žaidžiama bus pagal specialiosios olimpiados taisykles. Komandos sudėtis: 2 sportininkai ir treneris, dvejetai gali būti mišrūs (vyrai ar moterys).
* Komandų vadovai pateikia vardines dalyvių paraiškas, su gydytojo leidimais dalyvauti varžybose. Vardinė paraiška pasirašyta įstaigos vadovo. Komandų vadovai apie dalyvavimą turi informuoti čempionato vyr. teisėją iki šių metų birželio 5 d., atsiųsdami dalyvių paraiškas el. p. rmikucauskas@gmail.com
* Viena organizacija gali išstatyti ne daugiau kaip 1 komandą.
* Čempionatas bus vykdomos teisėjų numatyta sistema.
* Dalyvių skaičius ribojamas. Čempionate dalyvaus 8 pirmosios užsiregistravusios komandos.
* Bus kompensuojamos kuro išlaidos. Užsiregistravusios komandos gaus dokumentus, kuriuos bus reikalinga užpildyti. Nesutvarkius dokumentų, pagal reikalavimus, kuro išlaidos nebus kompensuojamas.

 **ČEMPIONATO NUGALĖTOJŲ NUSTATYMAS IR APDOVANOJIMAI**

* nugalėtojai ir prizininkai nustatomi vadovaujantis bočios varžybų taisyklėmis.
* nugalėtojai ir prizininkai bus apdovanojami.

**BAIGIAMOSIOS NUOSTATOS**

* Už komandų dalyvių saugumą atsako komandų vadovai.
* Visais rūpimais klausimais kreiptis į vyr. teisėją Rimvydą Mikučauską (tel. 8 682 39008, el. p. rmikucauskas@gmail.com).